钦定古今图书集成/明伦汇编/闺媛典/第072卷 > 陈应美妻郭氏
## 钦定古今图书集成/明伦汇编/闺媛典/第072卷 > 陈应美妻郭氏

按《漳州府志》：“郭氏，龙溪人。嫁陈应美，七年生一女，而
美病亡。翁本农家，贫甚，郭自称贷以葬，勤赁织以偿。
前贷馀以事翁，翁讽之改适，不应。其明年旱荒，翁议
嫁归有期矣。郭夜舂且织，至鸡鸣往哭夫墓极哀。归
趺坐堂上，引刀自刎。翁惊起，呼诸子赴救，已死。时万
历戊申，年二十四。”